CELEX: 62012FN0013
Language: sl
Date: 2012-02-03 00:00:00
Title: Zadeva F-13/12: Tožba, vložena 3. februarja 2012 – ZZ proti Komisiji

12.5.2012   
            
            
               SL
            
            
               Uradni list Evropske unije
            
            
               C 138/32
            
         Tožba, vložena 3. februarja 2012 – ZZ proti Komisiji
   (Zadeva F-13/12)
   2012/C 138/74
   Jezik postopka: francoščina
   
      Stranki
   
   
      Tožeča stranka: ZZ (zastopniki: S. Rodrigues, C. Bernard-Glanz, A. Blot, odvetniki)
   
      Tožena stranka: Evropska komisija
   
      Predmet in opis spora
   
   Razglasitev ničnosti odločbe Komisije, s katero je bilo odločeno, da se pogodba za pogodbenega uslužbenca, ki se nanaša na tožečo stranko, ne podaljša.
   
      Predlogi tožeče stranke
   
   
               —
            
            
               Ta tožba naj se razglasi za dopustno;
            
         
               —
            
            
               odločba, ki jo je sprejel vodja oddelka „zaposlovanje in prenehanje zaposlitve“ direkcije HR. B v Generalni direkciji za kadrovske zadeve in varnost kot organ, pooblaščen za sklepanje pogodb, in v kateri je bilo odločeno, da se pogodba tožeče stranke ne podaljša, naj se razglasi za nično;
            
         
               —
            
            
               po potrebi naj se odločba, ki jo je sprejel organ, pooblaščen za sklepanje pogodb, s katero je bila zavrnjena pritožba, ki jo je vložila tožeča stranka, razglasi za nično;
            
         
               —
            
            
               naj se tožeči stranki v okviru podaljšanja njene pogodbe v skladu z zahtevami iz Kadrovskih predpisov omogoči vrnitev na delovno mesto, na katerem je bila v Generalni direkciji DIGIT zaposlena;
            
         
               —
            
            
               podredno in če ne bi bilo zgoraj navedenemu predlogu za vrnitev na delovno mesto ugodeno, naj se toženi stranki naloži plačilo škode, ki jo je utrpela tožeča stranka in ki je začasno in ex aequo et bono ocenjena na razliko med plačilom, ki bi ga prejela kot začasni uslužbenec Komisije, če bi bila njena pogodba podaljšana, in nadomestilom za brezposelnost, ki ga trenutno prejema, in sicer za dve leti (to obdobje ustreza podaljšanju v skladu s členom 8 Kadrovskih predpisov), skupaj z zamudnimi obrestmi po zakonski obrestni meri v zadevnem obdobju;
            
         
               —
            
            
               vsekakor naj se toženi stranki naloži plačilo zneska, ki je začasno in ex aequo et bono določen na 5 000 EUR zaradi povračila nepremoženjske škode, skupaj z zamudnimi obrestmi po zakonski obrestni meri od sodbe v tej zadevi;
            
         
               —
            
            
               Evropski komisiji naj se naloži plačilo stroškov.